Morten Østergaard (RV), 2005-04-12:
Tak for opremsningen.
Jeg var egentlig mere interesseret i at blive ved World Aids Day den 1. december, for det her virker lidt mærkeligt, når statsministeren ved enhver given lejlighed udtrykker, hvor højt regeringen prioriterer det her område, og når udviklingsministeren på regeringens vegne fortæller, at man ønsker at folkeliggøre udviklingsbistanden, som også er en del af aids-indsatsen.
Det virker lidt mærkeligt, at regeringen så har bestemt sig til, at lige netop den her internationale aids-dag ønsker den efter 16 år ikke længere at støtte.
Kunne ministeren i dag give et tilsagn om, at han måske vil gå tilbage i ministeriet og se, om der var andre muligheder for at støtte aids-dagen, som altså trods alt er det måske mest markante initiativ, vi har sådan af folkelig karakter i forbindelse med aids?
Det er ikke mig, der har truffet en beslutning om ikke at støtte de danske aktiviteter i forbindelse med World Aids Day.
Det er Sundhedsstyrelsen, der har gjort det ud fra en prioritering af de ressourcer, der er til rådighed, og som i øvrigt sådan i de store tals lov har været nogenlunde stabile over en årrække.
Der har Sundhedsstyrelsen skønnet, at der er brug for noget fornyelse.
Her er der en meget, meget indarbejdet event, som man har vurderet må kunne stå uden ressourcer fra Sundhedsstyrelsen, og Sundhedsstyrelsen har så i øvrigt drejet sine ressourcer over på andre felter inden for hiv/aids og seksuelt overførbare sygdomme, hvor de har skønnet, at den forebyggelsesmæssige effekt er større.
Jeg har sådan set ikke belæg for at omgøre den beslutning, den støtter jeg mig til.
Jeg skal gøre det ganske kort.
Jeg vil bare bede ministeren redegøre for regeringens holdning til World Aids Day, som nu igennem 16 år er blevet afholdt så vel i Danmark som i resten af verden den 1. december.
Det er jo FN, som sanktionerer dagen, og den har været en stor succes i de 16 år, den har været der, og derfor vil jeg høre, hvad regeringens holdning er til den.
Nu har jeg en fornemmelse af, at hr. Morten Østergaard spørger til, hvad der er den bevillingsmæssige konsekvens af den positivitet.
Jeg kunne gøre det meget kort ved at henvise til et svar, jeg har givet til folketingsmedlem fru Lone Møller på spørgsmål S 124, men det vil jeg så ikke indskrænke mig til.
Jeg vil bare ganske kort sige, at for så vidt angår World Aids Day, har Sundhedsstyrelsen efter en prioritering af Sundhedsstyrelsens ressourcer til forebyggelse, også ud fra en overvejelse om, hvad det forebyggelsesmæssige perspektiv er med den event, skønnet, at det ikke var nødvendigt at støtte aktiviteten i indeværende år.
Det hænger sammen med, at Sundhedsstyrelsen i stedet har prioriteret en lang række andre aktiviteter på området: seksuelt overførbare sygdomme, herunder altså hiv/aids, og jeg kan fremhæve den store clamydiaindsats, der nu skal finde sted i år.
Jeg kan fremhæve en særlig aktivitet rettet mod etniske minoriteter, og så kan jeg i øvrigt sammenfattende sige, at Sundhedsstyrelsen er i gang med at udarbejde en ny strategi for forebyggelse af uønsket graviditet og seksuelt overførbare infektioner, herunder altså hiv/aids.
En sådan strategi vil blive forelagt mig i slutningen af dette år, og jeg har i det skriftlige svar, jeg har givet til fru Lone Møller, stillet Sundhedsudvalget i udsigt, at Sundhedsudvalget selvfølgelig får indblik i den strategi, straks den er mig i hænde.